

**Gradsko vijeće *P R I J E D L O G***

KLASA: 406-01/18-01/06

URBROJ:2186/18-02/1-18-43

U Ludbregu, 12. rujna 2018. g.

Na temelju članka 86.-89. Zakona o prostornom uređenju („Narodne novine“, broj 153/2013. i 65/2017.), članka 33. Statuta Grada Ludbrega („Službeni vjesnik Varaždinske županije“, broj 23/09, 17/13, 40/13 – pročišćeni tekst, 12/18), a nakon izvršenog uvida u Odluku o izradi izmjena i dopuna urbanističkog plana uređenja Gospodarske zone Sjever u Ludbregu („Službeni vjesnik Varaždinske županije“, br. 25/2018.), Gradsko vijeće Grada Ludbrega na 9. sjednici održanoj 12. rujna 2018. g., donosi

**ODLUKU O IZMJENA I DOPUNAMA**

**ODLUKE O IZRADI IZMJENA I DOPUNA**

**URBANISTIČKOG PLANA UREĐENJA**

**GOSPODARSKE ZONE SJEVER U LUDBREGU**

Članak 1.

U Odluci o izradi I. izmjena i dopuna Urbanističkog plana uređenja Gospodarske zone Sjever u Ludbregu(„Službeni vjesnik Varaždinske županije“, br. 25/2018.), iza članka 4. dodaje se naslov i članak 4a. koji glasi:

„RAZLOZI DONOŠENJA ODLUKE O IZRADI IZMJENA I DOPUNA URBANISTIČKOG PLANA

Članak 4a.

Razlozi za izradu i donošenje I. izmjena i dopuna su:

- omogućavanje formiranja više manjih građevinskih čestica prema potrebama

investitora

- redefiniranje planiranih prometnica sukladno novom rasporedu građevnih čestica"

Članak 2.

U članku 7. briše se stavak 1., dosadašnji stavci 2. i 3. postaju stavci 1. i 2.

Članak 3.

U članku 11., stavak 1., alineja 5. mijenja se i glasi:

"- Izrada Izvješća o javnoj raspravi: najviše 15 dana od okončanja javne rasprave,".

Članak 4.

Ova Odluka stupa na snagu prvog dana od dana objave u «Službenom vjesniku Varaždinske županije» i čini sastavni dio izvornika Odluke o izradi I. izmjena i dopuna Urbanističkog plana uređenja Gospodarske zone Sjever u Ludbregu.

**Predsjednik**

**Gradskog vijeća**

Antun Šimić

**Obrazloženje**

**ODLUKE O IZMJENA I DOPUNAMA**

**ODLUKE O IZRADI IZMJENA I DOPUNA**

**URBANISTIČKOG PLANA UREĐENJA**

**GOSPODARSKE ZONE SJEVER U LUDBREGU**

Ove izmjene i dopune odluke o izmjenama i dopunama temelje se na primjedbama Zavoda za prostorno uređenje Varaždinske županije dobivenih u postupku ishođenja prethodnih zahtjeva za izradu Izmjena i dopuna urbanističkog plana uređenja Gospodarske zone Sjever u Ludbregu.

Izmjene i dopune su tehničke naravi i ne utječu na planirane rokove postupka donošenja izmjena i dopuna plana.

pripremio:

Ivan Filipašić